**Agencije za zapošljavanje**

Agenciju za zapošljavanje može osnovati fizičko ili pravno lice.

**Uslovi**

**I Prostor:**

* najmanje dvije radne prostorije, od kojih jedna omogućava rad sa grupom od najmanje osam lica, kojima se pružaju usluge za tržište rada, a druga za obavljanje administrativnih poslova i prijem stranaka, kao i sanitarni čvor;

**II Kadar:**

* najmanje tri zaposlena lica, od kojih:
1. jedno lice sa završenim visokim obrazovanjem (VII1 nivo kvalifikacije obrazovanja) i dvije godine radnog iskustva na poslovima zapošljavanja;
2. jedno lice sa završenim visokim obrazovanjem (VII1 nivo kvalifikacije obrazovanja)-fakultetom iz oblasti društvenih nauka-psihologija i jednom godinom radnog iskustva na poslovima u svojoj struci; i
3. jedno lice sa završenim srednjim opštim ili stručnim obrazovanjem (IV1 nivo kvalifikacije obrazovanja) i najmanje jednom godinom radnog iskustva;

**III Oprema:**

* neophodna kancelarijska oprema za rad zaposlenih i prijem stranaka, direktan telefon/fax i najmanje dva kompjutera sa internet vezom.

**Potrebna dokumentacija**

Zahtjev za izdavanje dozvole podnosi osnivač agencije te prilaže:

* akt o osnivanju agencije;
* statut agencije;
* ugovore o radu sa zaposlenima;
* popis opreme kojom raspolaže agencija;
* dokaz o vlasništvu poslovnog prostora ili ugovor o zakupu poslovnog prostora, zaključen na period od najmanje tri godine;
* dokaz o sprovedenim mjerama zaštite i zdravlja na radu;
* dokaz o obavljanju poslova u vezi sa zapošljavanjem.

Agencija je dužna da Ministarstvu prijavi svaku promjenu koja se odnosi na ispunjenost uslova u pogledu prostora, kadra i opreme, u roku od 30 dana od dana nastanka promjene.

**Naknade**

Nema

|  |
| --- |
| email za slanje skenirane PDF ili fotografirane JPG dokumentacijearnela.zejnilovic@mrs.gov.me |

**Nadležno tijelo i relevantni propisi**

Ministarstvo rada i socijalnog staranja

Rimski trg 46

+382 020 482 305

arnela.zejnilovic@mrs.gov.me

Zakon o posredovanju pri zapošljavanju i pravima za vrijeme nezaposlenosti (“Službeni list CG”, broj 24/19)

Pravilnik o uslovima u pogledu prostora, kadra i opreme za obavljanje poslova u vezi sa zapošljavanjem u agenciji za zapošljavanje (“Službeni list CG”, broj 66/20)

**Dozvola**

Ministarstvo izdaje dozvolu za rad agenciji koja ispunjava uslove u pogledu prostora, kadra i

opreme za obavljanje poslova u vezi sa zapošljavanjem

Rok: 15 dana

Vrijeme važenja dozvole: Nije ograničeno, osim ako agencija prestane da ispunjava propisane uslove za obavljanje poslova u vezi sa zapošljavanjem ili ako obavlja poslove u vezi sa zapošljavanjem suprotno propisima

**Razlozi za prestanak važenja dozvole**

Ministarstvo oduzima dozvolu za rad agenciji, ako:

1. prestane da ispunjava propisane uslove u pogledu prostora, kadra i opreme za obavljanje poslova u vezi sa zapošljavanjem;
2. obavlja poslove u vezi sa zapošljavanjem suprotno Zakonu o posredovanju pri zapošljavanju i pravima za vrijeme nezaposlenosti i Pravilniku o uslovima u pogledu prostora, kadra i opreme za obavljanje poslova u vezi sa zapošljavanjem u agenciji za zapošljavanje.

Osnivač agencije kome je oduzeta dozvola za rad zbog obavljanja poslova u vezi sa zapošljavanjem suprotno Zakonu o posredovanju pri zapošljavanju i pravima za vrijeme nezaposlenosti i Pravilniku o uslovima u pogledu prostora, kadra i opreme za obavljanje poslova u vezi sa zapošljavanjem u agenciji za zapošljavanje, ne može ponovo osnovati agenciju u roku od dvije godine od dana oduzimanja dozvole za rad.

**Pravni ljekovi**

Protiv rješenja donesenog u postupku izdavanja/oduzimanja dozvole za rad može se pokrenuti upravni spor tužbom kod Upravnog suda Crne Gore, u roku od 20 dana od dana prijema rješenja.

1.3.2023.